| **KRETINGOS RAJONO SAVIVALDYBĖS TARYBA****SPRENDIMAS****DĖL KELEIVIŲ VEŽIMO REGULIARIAIS REISAIS VIETINIO SUSISIEKIMO MARŠRUTAIS TARIFŲ DYDŽIŲ NUSTATYMO**2015 m. lapkričio 26 d. Nr. T2-297Kretinga  |
| --- |

 Vadovaudamasi Lietuvos Respublikos kelių transporto kodekso 16 straipsnio 2 dalimi, Lietuvos Respublikos vietos savivaldos įstatymo 16 straipsnio 2 dalies 37 punktu ir 18 straipsnio 1 dalimi bei atsižvelgdama į UAB Kretingos autobusų parko 2015-11-10 raštą Nr. V4-262, UAB ,,Kelista“ 2015-11-16 prašymą, UAB ,,Romo ūkis“ 2015-11-16 prašymą ir UAB ,,Rimvira“ 2015-11-10 raštą, Kretingos rajono savivaldybės taryba n u s p r e n d ž i a:

 1. Nustatyti:

 1.1. keleivio nuvažiuoto reguliariais reisais vietinio (priemiestinio) susisiekimo maršrutais vieno kilometro kainą (be PVM) – 0,084 Eur;

 1.2. vienkartinio važiavimo reguliaraus susisiekimo vietinio miesto ir priemiesčio autobusais bei maršrutiniais taksi Kretingos mieste bilieto kainą (su PVM) – 0,50 Eur.

 2. Terminuotų (mėnesinių) vardinių bilietų kainoms taikyti 20 % nuolaidą.

 3. Vienkartinių važiavimų bilietų kainos ir terminuotų (mėnesinių) vardinių bilietų kainos gali būti apvalinamos po kablelio iki dešimčių, neviršijant nustatytų tarifų.

 4. Pripažinti netekusiais galios Kretingos rajono savivaldybės tarybos 2014-10-30 sprendimo Nr. T2-289 ,,Dėl keleivių vežimo reguliaraus vietinio (miesto ir priemiesčio) susisiekimo maršrutais tarifų dydžių nustatymo“ 1 ir 2 punktus.

 5. Sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

 6. Sprendimas įsigalioja nuo 2016 m. sausio 1 d.

Savivaldybės meras Juozas Mažeika

Antanas Viskontas